विपिन से पूछताछ के आधार पर ही डोली भी हिरासत में ले ली गई। दोनों से सख्ती से पूछताछ की तो उन्होंने खुलासा किया कि उन्होंने ही पूनम की गला घोंटकर हत्या की थी। हत्या के बाद शव को एक बोरी में बंद कर मारुति-800 कार में रखकर बुलंदशहर से गुजरती हजारा नहर में फेंक दिया था। इस खुलासे के बाद पुलिस ने दोनों को 24 दिसंबर की सुबह अदालत में पेश किया। डोली को अदालत ने न्यायिक हिरासत में जेल भेज दिया, जबकि विपिन पुलिस रिमांड पर है।